Document ID: /roh_data/filtered/swiss_laws_in_ROHinterleaved.jsonl.gz/23879

This text was translated from FR into Rumantsch Grischun.

Si l’autorité pénale demande la levée des scellés, les autorités suivantes sont compétentes pour statuer sur la demande:a. le tribunal des mesures de contrainte, dans le cadre de la procédure préliminaire et de la procédure devant le tribunal de première instance;b. la direction de la procédure du tribunal saisi de la cause, dans les autres cas. Si, après réception de la demande de levée des scellés, le tribunal constate que le détenteur n’est pas l’ayant droit, il informe ce dernier de la mise sous scellés des documents, enregistrements ou autres objets. Si celui-ci en fait la demande, il lui accorde le droit de consulter le dossier. Le tribunal impartit à l’ayant droit un délai non prolongeable de dix jours pour s’opposer à la demande de levée des scellés et indiquer la mesure dans laquelle il souhaite que les scellés soient maintenus. L’absence de réponse est réputée constituer un retrait de la demande de mise sous scellés. Lorsque l’affaire est en état d’être jugée, le tribunal statue définitivement en procédure écrite dans les dix jours qui suivent la réception de la prise de position. Dans le cas contraire, il convoque le ministère public et l’ayant droit à une audience à huis clos dans les 30 jours qui suivent la réception de la prise de position. L’ayant droit doit rendre plausibles les motifs pour lesquels et la mesure dans laquelle les documents, enregistrements ou autres objets doivent être maintenus sous scellés. Le tribunal statue sans délai et définitivement. Le tribunal peut:a. recourir à un expert afin d’examiner le contenu des documents, enregistrements et autres objets, d’accéder à ceux-ci ou d’en garantir l’intégrité;b. désigner des membres des corps de police comme experts afin d’accéder au contenu des documents, enregistrements et autres objets ou d’en garantir l’intégrité. Si l’ayant droit, sans excuse, fait défaut à l’audience et ne s’y fait pas représenter, la demande de mise sous scellés est réputée retirée. Si le ministère public ne comparaît pas, le tribunal statue en son absence. Introduit par le ch. I de la LF du 17 juin 2022, en vigueur depuis le 1 janv. 2024  (RO 2023 468; FF 2019 6351).

Sche l’autoritad penala fa ina dumonda da dissigillaziun, èn las suandantas autoritads cumpetentas per la decisiun:a. en la procedura preliminara ed en la procedura davant la dretgira d’emprima instanza: la dretgira da mesiras repressivas;b. en ils auters cas: la direcziun da la procedura da la dretgira, davant la quala il cas è pendent. Sche la dretgira constatescha, suenter l’entrada da la dumonda da dissigillaziun, ch’il possessur n’è betg la persuna che ha il dretg da las registraziuns u dals objects, infurmescha ella questa persuna davart la sigillaziun. Sin dumonda dat la dretgira a la persuna autorisada il dretg da prender invista da las actas. La dretgira dat a la persuna autorisada in termin betg prolungabel da 10 dis per far valair objecziuns cunter la dumonda da dissigillaziun e per s’exprimer, en tge dimensiun ch’ella vul mantegnair la sigillaziun. Sche la persuna autorisada tascha, vala quai sco retratga da la dumonda da sigillaziun. Sche la chaussa è madira per la sentenzia, decida la dretgira definitivamain en ina procedura en scrit entaifer 10 dis suenter l’entrada da la posiziun. Cas cuntrari fixescha ella, entaifer 30 dis suenter l’entrada da la posiziun, ina tractativa betg publica cun la procura publica e cun la persuna autorisada. La persuna autorisada sto render vardaivels ils motivs, pertge ed en tge dimensiun che las registraziuns u ils objects na dastgan betg vegnir dissigillads. La dretgira decida immediatamain; la decisiun è definitiva. La dretgira po:a. consultar in expert per laschar examinar il cuntegn da las registraziuns e dals objects, per survegnir access a tals e per garantir lur integritad;b. designar appartegnents da la polizia sco experts per survegnir access al cuntegn da las registraziuns e dals objects e per garantir lur integritad. Sche la persuna autorisada na cumpara nunperstgisadamain betg a la tractativa e sch’ella na sa lascha er betg represchentar, vala sia dumonda da sigillaziun sco retratga. Sche la procura publica na cumpara betg, decida la dretgira en absenza da tala. Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).